als_Latn dik_Latn sag_Latn
“Mësues për Shqipërinë, kapitulli i ri për reformën në arsim”- është kjo nisma e ndërmarrë nga Ministria e Arsimit për t’u mundësuar të gjithë të rinjve që të aplikojnë për një vend pune si mësues në sistemin parauniversitar. Të gjithë të interesuarit mund të aplikojnë në portalin http://mesues.arsimi.gov.al/.
Iniciativa e Ministrisë së Arsimit dhe Sportit në Shqipëri ka si qëllim të sigurojë mësimdhënien e qëndrueshme në te gjithë vendin, garantimin e cilësisë në arsim nëpërmjet angazhimit të të rinjve dhe të rejave që kanë mbaruar studimet e tyre në fushën e mësimdhënies, dhe që, pavarësisht burokracive dhe pengesave të shumta, nuk e kanë humbur shpresën se një ditë do të kontribuojnë në fushën për të cilën kanë investuar.
Nëpërmjet portalit “Mësues për Shqipërinë”, të gjithë kandidatët e interesuar do të kenë mundësi të aplikojnë në internet dhe të bëhen pjesë e kësaj iniciative konkurruese objektive ndërmjet brezave. Çdo individ i interesuar mund të aplikojë dhe menjëherë ai bëhet pjesë e një gare konkurruese që bazohet në meritokraci reale.
Burimi: Ministria e Arsimit dhe Sportit
(Herë të lexuara: 3732)
als_Latn als_Latn als_Latn als_Latn als_Latn